Gâra de Merebél

La gâra de Merebél est na gâra ferroviére arpetana de la legne dês Liyon-Pèrrâche tant qu'a Geneva (frontiére). El se trove a la place de la Gâra, a Merebél, dens la Domba, lo dèpartament de l'En et en règ·ion Ôvèrgne-Rôno-Ârpes. El est desservie por los trens de la SNCF (Sociètât Nacionala des Chemins de Fèr francês), de la legne 35 de la baragne TER Ôvèrgne-Rôno-Ârpes. Situacion ferroviére La gâra est a 176 métros de hiôtor, et u pouent kilomètrico PK 16,616 de la legne dês Liyon-Pèrrâche tant qu'a Geneva (frontiére), entre-mié les gâres de Sant-Môrice-de-Bênosc et Crèpiôx-la-Papa (s'y entèrcale la halta fermâye de Nêron). Histouère La seccion de la legne entre-mié Liyon et Ambèriô, uvèrte lo 23 de jouin 1856 comence sur la riva drêta a la gâra de Liyon-Sant-Cllâr, car lo pont sur lo Rôno étiêt pas terminâ. La legne longe lo flluvo tant qu'à Merebél. Sèrviços voyagiors Reçua Céta gâra de la SNCF a un bâtiment voyagiors construit por lo PLM. O y at na sâla d'atenta et pués des distributors ôtomaticos de bilyets TER. Des parkings por vèlos et vouètures y ont étâ amènagiês. Desserta La gâra est desservie por los trens TER Ôvèrgne-Rôno-Ârpes, de la legne Ambèriô - Liyon - Sant-Etiève, sur la fiche horéro 35 (Chambèri - Culo - Ambèriô - Liyon). Des correspondances sont possibllos en gâra d'Ambèriô por Bôrg, Culo, Geneva-Cornavin, Èvian, Èneci et pués Sant-Gèrvês - Le Fayèt. La gâra de Liyon-Pârt-Diô permet des correspondances avouéc tota la baragne TER de la règ·ion et pués des TGV. Entèrmodâlitât Un parking por los vèlos et les vouètures y est amènagiê. Dês fèvriér 2012, les legnes 1 et 2 de la baragne de bus Colibri de la comunôtât de comenes de Merebél et du Plantél desservont la gâra de Merebél. Sèrviços de marchandises Céta gâra a des vies dèdiyêes u fret, mas o y at gins de trafic. Notes et rèfèrences Vêre avouéc Articllos liyês Merebél TER Ôvèrgne-Rôno-Ârpes Legne dês Liyon-Pèrrâche tant qu'a Geneva (frontiére)